PROJEKTS

uz XX.XX.2017.

vēlamais datums izskatīšanai: Attīstības komitejā: XX.XX.2017.

Finanšu komitejā: XX.XX.2017.

domē: XX.XX.02017.

sagatavotājs un ziņotājs: Juris Antonovs

**SAISTOŠIE NOTEIKUMI**

 Ādažu novadā

2017.gada \_\_.\_\_\_\_\_\_\_\_ **Nr. XXXX**

**Par Ādažu novada teritorijā esošās pašvaldības kapsētas darbības un**

**uzturēšanas kārtību**

*Izdoti saskaņā ar likuma "Par pašvaldībām" 43.panta trešo daļu*

**I. Vispārīgie jautājumi**

1. Saistošie noteikumi (turpmāk – noteikumi) nosaka Ādažu novada pašvaldības (turpmāk – pašvaldība) administratīvajā teritorijā esošās pašvaldības Baltezera kapsētas (turpmāk – kapsēta) iekšējās kārtības noteikumus, kapavietu piešķiršanas, kopšanas un uzturēšanas kārtību, apbedīšanas kārtību, kā arī kapličas izmantošanas kārtību.
2. Noteikumos lietotie termini:
	1. **aktēšana** – darbību kopums attiecībā uz nekoptas kapavietas apsekošanu, brīdinājuma zīmju uzstādīšanu un aktu sastādīšanu;
	2. **aktēta kapavieta** – kapavieta, kas 5 (piecus) gadus pēc kārtas ir atzīta par nekoptu;
	3. **atvērta kapsēta** – kapsētas daļa, kurā mirušo apbedīšanai ierāda jaunas kapavietas;
	4. **daļēji slēgta kapsēta** – kapsētas daļa, kurā mirušos apbedī ģimenes kapavietās;
	5. **bezpiederīgā kapavieta** – kapavieta personai, kurai nav tuvinieku vai neidentificētai personai;
	6. **kapavieta** – noteikta izmēra zemes gabals apbedīšanai, kapavietas izveidošanai, kopšanai, labiekārtošanai un aprīkojuma uzstādīšanai;
	7. **ģimenes kapavieta** – noteikta izmēra zemes gabals, kurā blakus izmantotai kapavietai ir rezervētas kapavietas apbedītā tuviniekiem;
	8. **kapavietas aprīkojums** – kapavietā uzstādīta piemiņas plāksne, piemineklis, apmales, sēta, soliņš, apstādījumi, u.tml.
	9. **kapavietas uzturētājs** – fiziska persona, ar kuru noslēgts līgums par kapavietas uzturēšanu;
	10. **kapliča** – kapsētas ēka mirušo novietošanai pirms apbedīšanas un bēru ceremonijai;
	11. **kapsētas apsaimniekotājs** – pašvaldība vai tās izvēlēta juridiska persona, kas pārrauga šo noteikumu ievērošanu, kapsētas arhitektūras un ainavas veidošanu un uztur kārtībā kapsētas teritoriju.
	12. **kapsētas pārzinis** – kapsētas apsaimniekotāja norīkots darbinieks;
	13. **kapavietu komisija** – pašvaldības izveidota komisija, kas nodrošina nekoptu kapavietu aktēšanu;
	14. **kultūras pieminekļi** – kapsētas teritorijas daļas, kapavietas un pieminekļi, kuru saglabāšana atbilst pašvaldības interesēm;
	15. **virsapbedījums** – mirušā vai urnas ar kremēta mirušā pelniem apbedīšana virs esošā apbedījuma;
	16. **apbedīšanas pakalpojumu pasūtītājs** – persona, kas organizē mirušā apbedīšanu;
	17. **apbedīšanas pakalpojumu sniedzējs** – komersants, kas organizē mirušā apbedīšanu.
3. Kapsēta ir paredzēta mirušo apbedīšanai, kuru pēdējā deklarētā dzīves vieta bija Ādažu novada administratīvajā teritorijā. Citu personu, izņemot augšupējos (vecāki), lejupējos (bērni) vai sānu līnijas (brāļi, māsas) radiniekus, apbedīšana ir iespējama:
	1. uz miršanas apliecības pamata ar dzimtsarakstu nodaļas darbinieka rezolūciju (ja miršanas fakts nav reģistrēts Ādažu novada dzimtsarakstu nodaļā);
	2. ja kapavietas uzturētājs ir saņēmis pašvaldības pilnvarotas personas saskaņojumu;
	3. ja apbedīšana paredzēta iepriekš piešķirtā un izveidotā ģimenes kapavietā.
4. Ādažu novada dome nosaka maksu par:
	1. jaunas kapavietas ierādīšanu, noslēdzot beztermiņa līgumu par tās uzturēšanu;
	2. nekoptas kapavietas uzturēšanas tiesību atjaunošanu;
	3. apbedījuma vietas ierādīšanu;
	4. kapličas izmantošanu bēru ceremonijas laikā un tās sakopšanu pirms un pēc ceremonijas (izņemot bēru ceremonijai nepieciešamo priekšmetu izvietošanu);
	5. kapsētas inventāra izmantošanu.
5. Piecus gadus pēc kārtas nekoptu kapavietu atzīst par neuzraudzītu un kapuvietas komisija par to sastāda aktu, kā arī rakstiski brīdina kapavietas uzturētāju par kapavietas uzturēšanas līguma vienpusēju pārtraukšanu. Kapavietu var nolīdzināt ne ātrāk, kā pēc trīsdesmit dienām pēc līguma pārtraukšanas.
6. Bezpiederīgā mirušā kapavieta tiek saglabāta piecus gadus.

**II. Kapsētas iekšējās kārtības noteikumi**

1. Kapsēta apmeklētājiem ir atvērta:
	1. vasarā (no 1.aprīļa līdz 31.oktobrim) – no plkst. 7.00 līdz 23.00;
	2. ziemā (no 1.novembra līdz 31.martam) – no plkst. 9.00 līdz 21.00.
2. Valsts svētku dienās, pirmdienās un svētdienās apbedīšana kapsētā netiek veikta.
3. Mirušo piemiņas dienā un citās oficiālās mirušo atceres dienās kapsētas darba laiku nosaka kapsētas apsaimniekotājs, saskaņojot to ar pašvaldības pilnvarotu personu.
4. Kapsētas pārzinis:
	1. pieņem apmeklētājus darba dienās no plkst. 9.00 līdz 16.00. Pirms apmeklējuma nepieciešams sazināties ar Valsts un pašvaldības Vienoto klientu apkalpošanas centru, Gaujas iela 33A, Ādaži, un saskaņot apmeklējuma laiku;
	2. patstāvīgi organizē līguma slēgšanu par kapavietas uzturēšanu ar esošajiem un jauniem kapu uzturētājiem.
5. Kapsētas apmeklētājiem jāuzvedas godbijīgi un klusi, jāievēro šie noteikumi un kapsētas apsaimniekotāja vai kapsētas pārziņa norādījumi, kā arī, kapsētas teritorijā jāpārvietojas un piekļuve kapavietai jāveic pa ceļiem un celiņiem.
6. Kapsētas apmeklētājiem aizliegts:
	1. uzturēties kapsētā ārpus noteiktā darba laika;
	2. rakt smiltis un zemi kapsētas un tās aizsargjoslas teritorijā;
	3. kāpt, staigāt vai sēdēt uz kapavietām;
	4. traucēt bēru ceremoniju norisi vai kapraču darbu;
	5. sniegt apbedīšanas un kapavietu kopšanas komercpakalpojumus bez kapsētas pārziņa saskaņojuma;
	6. ievest kapsētas teritorijā dzīvniekus vai apglabāt tos;
	7. veikt vandalisma darbības;
	8. veikt koku ciršanu bez pašvaldības atļaujas;
	9. veidot atkritumu kaudzes, kā arī atstāt atkritumus ārpus tiem paredzētām vietām;
	10. iebraukt ar transportlīdzekli, izņemot:
		1. policijas, neatliekamās medicīniskās palīdzības, Valsts ugunsdzēsības un glābšanas dienesta, kā arī kapsētas apsaimniekošanai un uzraudzībai paredzētos transportlīdzekļus;
		2. personām ar I. vai II. grupas invaliditāti, uzrādot apliecību;
		3. ar kapsētas pārziņa atļauju.

**III. Kapsētas apsaimniekotāja, kapavietas uzturētāja un kapu komisijas pienākumi**

1. Kapsētas apsaimniekotāja pienākumi:
	1. uzturēt tīrībā un lietošanas kārtībā kapsētas ēkas un telpas, ceļus un celiņus, sētas un koplietošanas laukumus, ārpus kapavietām, veikt apstādījumu un koku kopšanu, valsts un vietējās nozīmes dižkoku un citu retu koku sugu saglabāšanu, teritorijas labiekārtošanu un atkritumu izvešanu, kā arī kapsētas inventāra un ūdens ņemšanas vietu uzturēšanu tehniskā kārtībā;
	2. nodrošināt kārtības uzturēšanu, sanitāro normu un noteikumu ievērošanu kapsētas teritorijā, kā arī tajā esošo vērtību, īpašumu un kultūras pieminekļu uzraudzību;
	3. veikt kapsētas sektoru, rindu un kapavietu nospraušanu dabā, apbedīšanas un apbedījumu vietu precīzu uzskaiti pamatdokumentos (mirušo reģistrācijas grāmatā un apbedījumu vietu kartotēkā), veicot ierakstus par katru apbedīšanu;
	4. organizēt kapsētas paplašināšanu, arhitektūras un ainavas veidošanu pašvaldības noteiktā kārtībā, maksas iekasēšanu, kā arī kapavietu komisijas darbību.
	5. kārtot lietvedību par saskaņojumu un atļauju izsniegšanu, katra mirušā apbedīšanu, kapavietu elektroniskā reģistra uzturēšanu, pašvaldības vārdā parakstīt līgumus par kapavietas uzturēšanu, kā arī veikt to uzskaiti un līgumslēdzēju saistību izpildes kontroli.
2. Kapavietas uzturētāja pienākumi:
	1. noslēgt līgumu par kapavietas uzturēšanu (2.pielikums).
	2. saskaņot ar kapu pārzini kapavietas robežas pirms kapavietas norobežošanas;
	3. ne vēlāk kā gada laikā no apbedīšanas dienas labiekārtot kapavietas teritoriju un regulāri to uzkopt patstāvīgi vai noslēgt līgumu ar citu personu par kapavietas izveidošanu un kopšanu;
	4. nogādāt kapavietas uzkopšanas atkritumus tiem paredzētajās savākšanas vietās vai atkritumu konteineros;
	5. patvaļīgi nepaplašināt kapavietas teritoriju;
	6. piegādāt, restaurēt vai demontēt pieminekļus un to elementus kapsētas pārziņa klātbūtnē;
	7. pēc kapavietas aprīkojuma montāžas savākt visus būvatkritumus un izvest uz tiem paredzētām atkritumu izgāztuvēm;
	8. atbildēt par kapavietas veidojumu stabilitāti;
	9. saglabāt kultūras pieminekļus, veicot virsapbedījumu;
	10. ievērot kapsētas iekšējās kārtības noteikumus.
3. Ja līgums par kapavietas uzturēšanu ir izbeigts, persona var lūgt to atjaunot, izņemot gadījumu, ja ir noslēgts jauns līgums ar citu fizisku personu vai arī kapavietā ir veikts virsapbedījums. Personai, kura vēlas atjaunot līgumu par kapavietas uzturēšanu ir pienākums samaksāt pašvaldības noteikto maksu un noslēgt jaunu līgumu par kapavietas uzturēšanu.
4. Kapavietu komisija:
	1. pēc attiecīga iesnieguma saņemšanas izskata jautājumus, kas saistīti ar šo noteikumu ievērošanu, pieaicinot ieinteresētās puses;
	2. apseko kapavietas, sastādot aktu par katru nekopto kapavietu un nosakot to marķēšanu ar brīdinājuma zīmi, kuras paraugu un aprakstu izvieto kapsētas informācijas stendā;
	3. apseko kultūras pieminekļus un sniedz priekšlikumus to uzturēšanai;
	4. nosūta kapavietas uzturētājam vai tā radiniekiem aktu par nekoptu kapavietu ar uzaicinājumu organizēt kapavietas uzkopšanu;
	5. ja nav iespējams identificēt kapavietas uzturētāju, komisija ievieto pašvaldības mājaslapā [www.adazi.lv](http://www.adazi.lv) un pašvaldības informatīvajā laikrakstā "Ādažu Vēstis" aicinājumu atsaukties apbedītā piederīgajiem un ierasties pie kapsētas pārziņa.

**IV. Kapavietu apstādījumu un kapu aprīkojuma noteikumi**

1. Kapavietā var stādīt dekoratīvus kokus ar kapu pārziņa atļauju, kā arī, to var apsēt ar zāli vai citiem piemērotiem augiem. Krūmu stādījumi nedrīkst būt augstāki par 70 cm un tie var atrasties tikai kapavietas teritorijā.
2. Kapavietas teritorijas un kapu kopas apmales nedrīkst būt augstākas par 20 cm.
3. Kapavietas aprīkojumam jābūt uzstādītam tā, lai varētu droši uzkopt kapavietu, netraucējot kapavietu blakus.
4. Ierīkojot kapavietu:
	1. aizliegts izcirst kokus, kuru diametrs ir lielāks par 12 cm, bez kapsētas apsaimniekotāja atļaujas;
	2. aprīkojumā aizliegts izmantot estētiski neatbilstošus materiālus (skārdu, šīferi, plastmasu u.c.).

**V. Kapavietas piešķiršanas kārtība**

1. Kapavieta tiek ierādīta un līgums par kapavietas uzturēšanu tiek noslēgts pamatojoties uz:
	1. personas vai sociālās aprūpes institūcijas amatpersonas rakstveida iesniegumu par kapavietas piešķiršanu un ierādīšanu;
	2. dzimtsarakstu nodaļas izsniegtu miršanas apliecības kopiju (uzrādot oriģinālu);
	3. dokumentu, kas apliecina vienreizējas maksas samaksu par kapavietas ierādīšanu.
2. Kapavietas lielumu nosaka saskaņā ar 1.pielikumu.
3. Kapsētas pārzinis piešķir un ierāda jaunu zemes gabalu apbedīšanai, ne lielāku, kā četrvietīgai kapavietai. Zemes gabalu ierāda tā, lai nodrošinātu kapsētas attiecīgā sektora daļas izmantošanu apbedīšanas secībā.
4. Pamatojoties uz personas iesniegumu, kapsētas pārzinis ģimenes kapavietu var paplašināt uz kapavietai piegulošās brīvās zemes (teritorijas) rēķina, kā arī atļaut veikt apbedījumu kapsētas atvērtās un daļēji slēgtās daļas ģimenes kapavietā, kurā ir brīva vieta vai kurā atļauts veikt virsapbedījumu.
5. Līgumu par kapavietas uzturēšanu kapavietas uzturētāja rīcībnespējas gadījumā var noslēgt ar kapavietas uzturētāja laulāto, radinieku vai ar kapavietā apbedītā mirušā laulāto vai radinieku, ja līgumā par kapavietas uzturēšanu nav norādīts kapavietas uzturētāja tiesību un pienākumu pārņēmējs.
6. Ja par kapavietas uzturēšanas tiesību iegūšanu piederīgie nevar vienoties, priekšroka ir pirmajam, kurš iesniedzis kapsētas pārzinim rakstveida iesniegumu par kapavietas uzturēšanas tiesību pārņemšanu.
7. Līgums par kapavietas uzturēšanu izbeidzas un kapavieta pāriet pašvaldības valdījumā, ja tā tiek atbrīvota sakarā ar pārapbedīšanu vai piecus gadus ir atzīta par nekoptu.
8. Aktētā kapavieta var tikt piešķirta un ierādīta jaunu apbedījumu veikšanai, ja pagājuši divdesmit gadi pēc pēdējā apbedījuma un ir saņemta Veselības inspekcijas atļauja. Minēto termiņu var samazināt līdz piecpadsmit gadiem virsapbedījumam ģimenes kapavietā un ir saņemta Veselības inspekcijas atļauja.

**VI. Apbedīšanas kārtība**

1. Apbedīšanu organizē kapavietas uzturētājs vai apbedīšanas pakalpojuma pasūtītāja izvēlēts apbedīšanas pakalpojumu sniedzējs, par to informējot kapsētas pārzini ne vēlāk kā 48 stundas pirms apbedīšanas.
2. Kapsētas pārzinis ierāda kapavietu, kas nedrīkst būt tuvāk par 0,5 m no koka stumbra un 0,3 m no pieminekļa, kā arī saskaņo kapa rakšanas un apbedīšanas laiku. Apbedīšana notiek kapsētas darba laikā. Kapam jābūt izraktam un sagatavotam ne vēlāk kā vienu stundu pirms apbedīšanas ceremonijas sākuma.
3. Katru mirušo apbedī atsevišķā kapā, attālumam starp kapu kopiņām to garajās malās jābūt 1,0 m, īsajās – 0,5 m, kapu garumam – ne mazākam kā 2,0 m, dziļumam – 2,0 m līdz zārka vākam, platumam – 1,0 m. Apglabājot bērnus, izmēri var attiecīgi mainīties, izņemot kapa dziļumu.
4. Virsapbedījuma kapa dziļumam jābūt ne mazākam par 1,5 m līdz zārka vākam.
5. Mirušos, kuriem nav radinieku, apbedī atsevišķā sektorā vai atsevišķā kapu rindā.
6. Mirstīgās atliekas var pārapbedīt ne agrāk kā gadu pēc apbedīšanas, saņemot kapsētas pārziņa atļauju.
7. Mirstīgo atlieku ekshumāciju var veikt normatīvajos aktos noteiktajā kārtībā.
8. Urna ar mirušā pelniem var tikt apglabāta esošajā ģimenes kapavietā vai jaunā kapavietā, ne mazāk kā viena metra dziļumā. Vienā kapavietā ir pieļaujama vairāku urnu apbedīšana, uzstādot kopēju piemiņas zīmi.
9. Kapsētas apsaimniekotājs var noteikt izņēmumus apbedīšanas kārtībā, ņemot vērā reliģisko konfesiju vai kultūras tradīcijas.

**VII. Kapličas izmantošana**

1. Kapličas ceremoniju zāli (mirušā novietošanai pirms apbedīšanas un bēru ceremonijas norisei) piešķir kapsētas pārzinis.
2. Par bēru ceremonijas ilgumu kapličā apbedīšanas pakalpojuma pasūtītājs vienojas ar kapsētas pārzini.

**VIII. Kapavietu kopēju un amatnieku profesionālā darbība kapsētā**

1. Personas, kuras savu darbību saskaņojušas ar kapsētas pārzini, var veikt kapavietu kopšanu un sniegt amatnieku pakalpojumus kapsētā pēc kapavietas uzturētāja pasūtījuma, pirms darbu uzsākšanas noslēdzot līgum ar atkritumu apsaimniekotāju par pakalpojumu sniegšanas rezultātā radušos atkritumu apsaimniekošanu, t.sk., par nojaukto pieminekļu un apmaļu palieku izvešanu.
2. Jebkādu profesionālu darbību, t.sk., kapavietas kopšanu, aprīkojuma uzstādīšanu un amatnieka pakalpojumu sniegšanu veic kapsētas darba laikā, izņemot gadījumus, kad darbu veikšana ir saskaņota ar kapsētas pārzini.
3. Pakalpojumu sniegšanas laikā mehānismi un materiāli jānovieto tā, lai netraucētu kustību kapsētā, kā arī, pēc darbu pabeigšanas un darba dienas beigās jāsakārto darba veikšanas vieta. Darbu veikšanai nepieciešamie transportlīdzekļi drīkst izmantot tikai tos celiņus, kas atbilst transportlīdzekļu izmēriem.
4. Ja kapsētas pārzinis konstatē, ka pakalpojumu sniedzējs atkārtoti nepilda šos noteikumus, viņš ir tiesīgs anulēt saskaņojumu un liegt šai personai turpmāk sniegt pakalpojumus kapsētā.

**IX. Administratīvā atbildība par saistošo noteikumu neievērošanu un to izpildes kontrole**

1. Administratīvā atbildība par šo noteikumu pārkāpumiem iestājas, ja pēc pārkāpuma rakstura par to nav paredzēta administratīvā atbildība saskaņā ar Latvijas Administratīvo pārkāpumu kodeksu vai citu spēkā esošo pašvaldības normatīvo aktu, ciktāl to nenosaka šie noteikumi.
2. Par šo noteikumu pārkāpumu var piemērot brīdinājumu vai naudas sodu: fiziskai personai - līdz 350.00 eiro un juridiskai personai - līdz 1400.00 eiro.
3. Administratīva pārkāpuma protokolu var sastādīt:
	1. Valsts policijas darbinieki likumā "Par policiju" noteiktajā kārtībā;
	2. pašvaldības policijas darbinieki;

**X. Noslēguma jautājumi**

1. Kapavietu komisijas lēmumus par kapavietas aktēšanu un kapsētas pārziņa lēmumus vai faktisko rīcību var apstrīdēt Ādažu novada domē likumā noteiktajā kārtībā.
2. Kapavietu, kas ierādītas līdz šo noteikumu spēkā stāšanās dienai, izmēri var atšķirties no šo noteikumu 1.pielikumā noteiktajiem.
3. Kapavietas līgumi par kapavietas uzturēšanu, kas noslēgti līdz šo noteikumu spēkā stāšanās dienai, paliek spēkā.
4. Kapavietas vai ģimenes kapavietas uzturētājam, kuram nav noslēgts līgums par kapavietas uzturēšanu, ir pienākums trīs gadu laikā pēc šo noteikumu spēkā stāšanās noslēgt līgumu par kapavietas uzturēšanu, bez maksas.
5. Ar šo saistošo noteikumu spēkā stāšanās dienu spēku zaudē Ādažu novada domes 2004.gada 21.septembra saistošie noteikumi Nr.4 “Ādažu pagasta teritorijā esošo kapu uzturēšanas un darbības noteikumi”.

Ādažu novada domes priekšsēdētājs M.Sprindžuks

1.pielikums

Ādažu novada domes XX.XX.2017.

saistošajiem noteikumiem Nr.XX

**Kapavietu izmēri**

 **Kapavieta Platums (m) Garums (m) Laukums (kv.m)**

Vienvietīga 1,50 3,00 4,50

Divvietīga 3,00 3,00 9,00

Trīsvietīga 4,00 3,00 12,00

Četrvietīga 5,00 3,00 15,00

2.pielikums

Ādažu novada domes XX.XX.2017.

saistošajiem noteikumiem Nr.XX

**Līgums Nr.\_\_\_\_\_\_\_\_\_\_\_\_\_**

**par kapa vietas uzturēšanu**

|  |  |  |
| --- | --- | --- |
| Ādažos | 20\_\_\_.gada |  |

Ādažu novada domes kapu pārzinis **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** (turpmāk –

 *(vārds, uzvārds)*

Pārzinis), kas darbojas saskaņā ar XX.XX.2017. saistošo noteikumu Nr.X ” Par Ādažu novada teritorijā esošās pašvaldības kapsētas darbības un uzturēšanas kārtību” 10.2. punktu no vienas puses, un kapavietas uzturētājs (turpmāk – Uzturētājs) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 *(vārds, uzvārds)*

personas kods \_\_\_\_\_\_\_\_\_\_\_\_\_\_\_,dzīvo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(adrese)*

no otras puses, turpmāk – Puses, pamatojoties uz *(nevajadzīgo svītrot):*

1. Ādažu novada domes XX.XX.2017. saistošo noteikumu Nr.X „ Par Ādažu novada teritorijā esošās pašvaldības kapsētas darbības un uzturēšanas kārtību” (turpmāk – Noteikumi) 14.1.punktu;
2. dzimtsarakstu nodaļas izdotu miršanas apliecību un miršanas izziņu \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

 *(numurs, datums, apliecības izsniedzējs)*

1. notariāli apliecinātu pilnvarojumu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

 *(numurs, datums, pilnvarojuma izsniedzējs)*

1. kapa vietas piešķiršanas apliecinošu ierakstu mirušo reģistrācijas grāmatā vai cita šī fakta dokumentālu apstiprinājumu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *(dokumentālā pamatojuma norāde)*

savstarpēji vienojoties, bez maldības, spaidiem un viltus noslēdz šādu līgumu (turpmāk Līgumu), kas ir saistošs Pušu tiesību, pienākumu un saistību pārņēmējiem:

**1. Līguma priekšmets**

* 1. Pārzinis nodod un Uzturētājspieņem uzturēšanā \_\_\_\_\_\_\_\_\_\_\_\_\_\_\_\_\_\_\_ kapavietu, kas

 *(vietu skaits)*

atrodas \_\_\_\_\_\_\_\_\_\_\_\_\_\_ sektorā, \_\_\_\_\_\_\_\_\_\_\_ rindā,\_\_\_\_\_\_\_\_\_\_\_\_ vietā, ar kopējo platību \_\_\_\_\_ m2, kur \_\_\_\_\_\_\_ gadā apbedīts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(vārds, uzvārds)*

* 1. Uzturētājspar kapavietas uzturētāja tiesību un pienākumu pārņēmēju norāda

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, personas kods \_\_\_\_\_\_\_\_\_\_\_\_\_\_\_\_\_\_\_\_, dzīvo \_\_\_\_\_

 *(vārds, uzvārds)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(adrese)*

**2. Pušu pienākumi un tiesības**

* 1. Uzturētāja pienākumi:
		1. saskaņot ar Pārzini kapavietas robežas pirms kapavietas norobežošanas;
		2. ne vēlāk kā gada laikā no apbedīšanas dienas labiekārtot kapavietas teritoriju un regulāri to uzkopt patstāvīgi vai noslēgt līgumu ar citu personu par kapavietas izveidošanu un kopšanu;
		3. nogādāt kapavietas uzkopšanas atkritumus tiem paredzētajās savākšanas vietās vai atkritumu konteineros;
		4. patvaļīgi nepaplašināt kapavietas teritoriju;
		5. piegādāt, restaurēt vai demontēt pieminekļus un to elementus kapsētas pārziņa klātbūtnē;
		6. pēc kapavietas aprīkojuma montāžas savākt visus būvatkritumus un izvest uz tiem paredzētām atkritumu izgāztuvēm;
		7. atbildēt par kapavietas veidojumu stabilitāti;
		8. izpildot Pārziņa mutiskus norādījumus šā Līguma izpildē;
		9. ievērot kapsētas iekšējās kārtības noteikumus;
		10. atjaunojot Līgumu, samaksāt pašvaldības noteikto maksu.
	2. Uzturētāja tiesības:
		1. mainīt Līguma 1.2.punktā norādīto personu, veicot grozījumus Līgumā.;
		2. Ja Līgums par kapavietas uzturēšanu ir izbeigts, uzturētājs var lūgt to atjaunot, izņemot gadījumu, ja ir noslēgts jauns Līgums ar citu fizisku personu vai arī kapavietā ir veikts virsapbedījums.
	3. Pārziņa pienākumi:
		1. Uzturētāja nāves gadījumā noslēgt Līgumu par kapavietas uzturēšanu ar Līguma 1.2.punktā norādīto personu;
		2. nodrošināt kapos esošo vērtību, īpašumu un kultūras pieminekļu uzraudzību.
	4. Pārziņa tiesības;

2.4.1 kontrolēt Uzturētājam Līgumā noteiktopienākumu izpildi .

1. **Līguma darbības termiņš**
	1. Līgums stājas spēkā ar tā parakstīšanas brīdi.
	2. Līgums ir noslēgts uz nenoteiktu laiku.
	3. Līgums izbeidzas gadījumos, ja:
		1. Uzturētājs nodod kapavietas uzturēšanas tiesības citai personai;
		2. kapavieta atbrīvojas pārapbedīšanas gadījumā;
		3. kapavieta netiek kopta piecus gadus (pamatojoties uz aktēšanu).
2. **Citi noteikumi**
	1. Visus strīdus Puses risina savstarpēji vienojoties, bet, ja vienošanās netiek panākta – Latvijas Republikas normatīvajos aktos noteiktajā kārtībā.
	2. Pārzinis neatbild par kapavietas aprīkojuma zādzību vai bojājumu, kuru izdarījušas trešās personas.
	3. Līguma grozījumi vai papildinājumi ir noformējami rakstveidā un stājas spēkā ar brīdi, kad Puses tos parakstījušas.
	4. Līgums sastādīts latviešu valodā uz 2 (divām) lappusēm 2 (divos) eksemplāros, ko kuriem viens glabājas pie Uzturētāja, bet otrs – Ādažu novada domes Kancelejā. Abiem Līguma eksemplāriem ir vienāds juridiskais spēks.

 **Pušu paraksti**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **PĀRZINIS:** Ādažu novada domes Saimniecības un infrastruktūras daļas kapu pārzinis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(vārds, uzvārds)*Gaujas iela 33A, Ādaži, Ādažu nov., LV-2164Tālrunis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(paraksts)* |  | **UZTURĒTĀJS:**

|  |
| --- |
|  |
|  *(vārds, uzvārds)* |

Personas kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Adrese: |  |
|  | LV- |  |
| Tālrunis |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(paraksts )* |